OzLabs/hebrew-wiki-articles huggingface dataset:
אהבת אפריל

אהבת אפריל (באנגלית: April Love) הוא סרט מוזיקלי רומנטי אמריקאי משנת 1957 עם פט בון ושירלי ג'ונס בתפקידים הראשיים. התסריט מבוסס על הרומן Phantom Filly של ג'ורג' אגניו צ'מברלין משנת 1941.

שיר הנושא "אהבת אפריל" הולחן על ידי סמי פיין והיה מועמד לפרס אוסקר לשיר המקורי הטוב ביותר.

==תקציר העלילה==
ניק קונובר (פט בון) מגיע משיקגו לחוות סוסים בקנטקי של דודתו הנרייטה (ז'נט נולן) ובעלה ג'ד ברוס (ארתור או'קונל) אותם לא ראה מאז שהיה ילד. הוא מגיע לשם בהוראת בית משפט לאחר שנתפס נוהג ברכב גנוב ורישיונו נשלל ממנו. מטרת שליחתו למקום הזה היא להרחיקו מחבריו העירוניים בשיקגו.

הדוד ג'ד מקבל אותו בקרירות מופגנת גם בגלל עברו העברייני וגם בגלל שהוא משווה בינו לבין בנו המחונך, שנהרג במלחמת קוריאה. מאז מות בנו הזניח ג'ד את החווה ומכר את כל הסוסים חוץ מ"טגפייר" שהיה אהוב על בנו. לאחר שניק מראה את כישוריו כמכונאי ומתקן את הטרקטור והטרנטה של ג'ד, משתנה יחסו של ג'ד אליו.

ניק מתוודע לשתי בנות משפחת טמפלטון שלאביהן יש חוות סוסים גדולה. פראן (דולורס מייקלס) הבכורה שיש לה כבר חבר וליז (שירלי ג'ונס) הצעירה והנמרצת. שתיהן מתאהבות בניק וקנאה סמויה שוררת ביניהן. הן מזמינות אותו לנשף בו הוא שר את "אהבת אפריל".

היחסים בין ניק וליז יודעים מעלות ומורדות, היא כועסת עליו כשהוא מכנה אותה כ"חברמנית" (good sport).

ג'ד מתחיל לאמן את ניק ברכיבת מרוץ סוסים עם עגלה דו-אופנית הקשורה ל"טגפייר". ליז מעודדת אותו אבל פעם אחת הוא שוכח להכניס את טגפייר לאורווה בעת שיורד גשם שוטף. הסוס חולה בדלקת ריאות וניק וליז שוכבים לידו עד שהוא מתאושש.

פראן מציעה לערוך תחרות מהירות בין רכבה לטרנטה של ניק. ניק מסרב בתחילה כי אסור לו לנהוג אך לא עומד בלחץ. בעת הנסיעה נכנסת פראן בגדר ונגרם נזק לרכבה. היא מדווחת לחברת הביטוח כי ברכב השני נהג ניק והדיווח מועבר למשטרה.

ניק מנצח בתחרות אך השוטר המקומי רוצה לעצור אותו בגלל נהיגה בעת שלילת רישיון. כולם מעידים שהם נהגו ולא ניק אך לבסוף מודה ניק שהוא היה הנהג. השוטר מבין את דקות העניין, גוער בניק על שהציג את חבריו כשקרנים ועוזב. כולם שבים שמחים לחווה ושרים את "אהבת אפריל".

==קישורים חיצוניים==

* [https://www.youtube.com/watch?v=VGkOLdzW-0E קדימון לאהבת אפריל], באתר יוטיוב
* אהבת אפריל, באתר TCM
*[https://www.youtube.com/watch?v=N1o3rZh5sEc קטע מאהבת אפריל], בערוץ יוטיוב

קטגוריה:סרטי 1957
קטגוריה:סרטי פוקס המאה ה-20
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים מוזיקליים
קטגוריה:סרטים רומנטיים
מבקר חופשי

מבקר חופשי הוא ספר מאת אריק גלסנר המרכז ביקורת ספרות של המחבר על יצירות שונות, ומסביר את הרקע לכתיבת ביקורת הספרותית.

הספר יצא לאור בעברית בשנת 2019, בהוצאת הקיבוץ המאוחד.

==הספר==
בספר מרוכזות מסות ורשימות נבחרות מ-15 שנים בהם עסק המחבר בביקורת ספרות. במקביל נפרשים העקרונות והערכים שעל בסיסם נכתבו הביקורות. בהקדמה לספר נערך דיון מעמיק בתפקידו של המבקר ובצידוקים לקיומו של התפקיד.

הספר מחולק לשלושה חלקים, אשר פורשים את הנקודות החשובות במפת הספרות כיום ומצביעים על תופעות ומגמות שמבטאות רגעי שינוי והתפתחות תרבותיים בספרות:
# רשימות כלליות על ספרות.
# רשימות נרחבות על ספרים ספציפיים.
# קצרות יותר על ספרים רבים.

בין היוצרים שנסקרו בספר נמנים: הומרוס, דוסטויבסקי, יעקב שבתאי, דוריס לסינג, שלמה ארצי, וולבק, קנאוסגורד, ד"פ וואלאס, א"ב יהושע, דרור בורשטיין, מאיה ערד ושהרה בלאו.

לצד הביקורת על יוצרים ויצירות ספציפיות, מנותח האופן בו משתקפות בספרות הישראלית מספר סוגיות, בהם יציאה בשאלה אפוקליפסה, מיניות ופוסט הומניזם.

החלק הראשון מנתח לעומק את תפקיד הספרות ותפקיד הביקורת עליה. הבחנה מרכזית המדברת על "ההשפעה של המציאות הפוסטמודרנית על הספרות. ההגות הפוסטמודרנית נתנה גט כריתות לנרטיבי-העל הגדולים, לסיפורי המסגרת שאמורים למשמע את חיינו, הרבה בגלל אידאולוגיות גדולות בעבר שהתגלו כהרסניות, במיוחד לאור מלחמת העולם השנייה. והנה, רומנים מנסים למכור לנו סיפורים גדולים כאלה, שמצריכים אורך נשימה, שלעיתים רבות חסר במצב החדש, ולכן נראים כלא מתאימים לתקופה. בכך אפשר לפענח את תמונת הכריכה המוצלחת – אדם אחד קורא בספר הולך נגד כיוון אנשים רבים השקועים בסלולרי שלהם".

==קישורים חיצוניים==
* [https://www.kibutz-poalim.co.il/a_free_critic עמוד הספר] בהוצאת הקיבוץ המאוחד
*[https://www.e-vrit.co.il/מבקר_חופשי-details.aspx הפרק הראשון בספר]
* [https://omny.fm/shows/under-cover/4e083869-a4b7-4c62-8ba8-a9d400fed36b המחבר בריאיון לרגל צאת הספר]

==הערות שוליים==

קטגוריה:ספרי עיון
קטגוריה:ספרים בעברית
קטגוריה:ספרי 2019
א-תרמיד'י

אבו עיסא מחמד בן עיסא אבן סווארה אבן מוסא אבן א-דהכ אלסלמי א-תִּרמיד'י (בפרסית: ابو عیسی محمد بن عیسی ابن سواره ابن موسی ابن الدهک السلومی الترمذی) (824–892) הידוע כאימאם א-תִּרמיד'י, היה חוקר אסלאמי פרסי ואספן חדית' שחיבר את אוסף החדית' הנודע "סונן תִרמיד'י" (פרסית: سنن ترمذی), אשר נמצא בין ששת ספרי החדית' החשובים בקרב המוסלמים הסונים.

א-תרמיד'י היה מומחה גם בדקדוק השפה הערבית, והעדיף את האסכולה של כופה על פני האסכולה של בצרה בשל שימורה של השירה הערבית כמקור עיקרי.

== ביוגרפיה ==
סבו של אימאם א-תרמיד'י היגר ממרב העתיקה לתרמז, תרמז שם נולד א-תרמיד'י בתקופת שלטונו של אל-מאמון, הח'ליף מבית עבאס, בשנת 824.

מגיל צעיר הוא נחשַב לאדם מוכשר, נבון, מסור וחרוץ במיוחד. תכונות אלו המשיכו לאפיין אותו לאורך כל חייו. הוא למד לעומק את המדע של החדית' ואת השריעה. הוא הקדיש תשומת לב מיוחדת לעבודתם של מדענים וחוקרי חדית' שגרו בתרמז, בסמרקנד, במרב העתיקה, ובערים אחרות במרכז אסיה.

בגיל 26 הוא יצא במסע למקומות מרוחקים, בין השאר לח'וראסאן ועיראק, כמו גם לחג'אז, מכה, ואל-מדינה. שם הוא נפגש עם חוקרים ותאולוגים בולטים, עסק במפגשים הנוגעים לחוק האסלאמי ולמדעי האסלאם, והרחיב את הידע שלו בהיבטים השונים של דת האסלאם, של ההיסטוריה, ותחומים נוספים.

א-תרמיד'י היה עיוור בשנתיים האחרונות לחייו. ישנם מסורות שגורסות כי העיוורון שלו הגיע מתוך צער על מותו של מורו וחברו הקרוב והאהוב, האימאם אל-בוח'ארי.

הוא נפטר ב-8 באוקטובר 892.

== כתביו ==
אימאם א-תִּרמיד'י עסק רבות בכתיבה, ובין כתביו ניתן למצוא את הספרים שלהלן:
* סונן א-תִּרמיד'י (בערבית: سنن الترمذي)
* א-שמאאִל אל-מוחמדיה (בערבית: الشمائل المحمدية, משמעות: "החזות של מוחמד" או "המראה של מוחמד")
* עלל א-תרמיד'י אל-כביר (בערבית: علل الترمذي الكبير)
* אל-עלל א-סע'יר (בערבית: العلل الصغير)
* א-זהד (בערבית: الزهد)
* כִּתאבּ א-תפסיר (בערבית: كتاب التفسير, משמעות: "ספר הפרשנות")
* כּתאבּ א-תאריח' (בערבית: كتاب التاريخ, משמעות: "ספר ההיסטוריה")
* כּתאב אל-אסמאא ואל-כוּנא (בערבית: كتاب الأسماء والكنى, משמעות: "ספר השמות והכינויים")

== לקריאה נוספת ==

==קישורים חיצוניים==

* 

== הערות שוליים ==

קטגוריה:אנשי דת מוסלמים
קטגוריה:ילידי 824
קטגוריה:נפטרים ב-892
נתיב בראואר

נתיב בראואר (באנגלית: Brouwer Route) היה נתיב שייט ששימש במאה ה-17 ספינות שהפליגו מכף התקווה הטובה אל איי הודו המזרחית ההולנדיים, כקטע המזרחי של נתיב הכף. הנתיב נשא ספינות דרומה מן הכף (שנמצא בקו הרוחב ה-34 דרום אל תוך הארבעים הגועשים, ומשם מזרחה לרוחב האוקיינוס ההודי, לפני הפנייה צפונה-מזרחה ליאווה. בדרך זו ניצלו הספינות את הרוחות המערביות החזקות שעל שמן כונו "הארבעים הגועשים", להגברה משמעותית של מהירות המסע.

הקושי שעורר הנתיב היה, שלא הייתה בנמצא באותם ימים דרך מדויקת לקביעת קו אורך, כלומר, כמה הרחיק כלי שיט במסעו מזרחה. תצפית על האי אמסטרדם או האי סן פול הייתה הרמז היחיד לספינות לשנות כיוון ולפנות צפונה. עם זאת, תצפיות אלה נסמכו אך ורק על מיומנות רב החובל. כתוצאה מכך, ספינות רבות ניזוקו או נטרפו על סלעים, שוניות אלמוגים או איים על המדף היבשתי המערבי של אוסטרליה, שכמעט לא היה מוכר לאירופאים אותו זמן.

את הנתיב תכנן חוקר הארצות ההולנדי הנדריק בראואר בשנת 1611, ונמצא שהוא מפחית כדי חצי את משך המסע מאירופה ליאווה, בהשוואה לנתיב המונסון, שהיה כרוך בהפלגה צפונה במקביל לחוף מזרח אפריקה, דרך מצר מוזמביק סביב מדגסקר ומשם לרוחב האוקיינוס ההודי, לעיתים דרך הודו. עד 1616 היה נתיב ברואר חובה לימאי חברת הודו המזרחית ההולנדית.

חברת הודו המזרחית הבריטית, שבשבילה ניסה קפטן האמפרי פיצהרברט על "רויאל אקסצ'נג'" את הנתיב בשנת 1620, קראה לו "הנתיב הדרומי", ובתחילה ראתה בו הצלחה רבתי, אבל הספינה האנגלית השנייה שהפליגה בנתיב, "טרייאל", טעתה בקביעת קו האורך, הרחיקה מדי מזרחה לפני שפנתה צפונה, ונטרפה על סלעי טרייאל סמוך לחוף פילבארה האוסטרלי במאי 1622. לאחר זאת עקפו האנגלים את הנתיב למשך עשרים השנים הבאות.

נתיב בראואר מילא תפקיד חשוב ביותר בגילוי החוף המערבי של אוסטרליה. ספינות רבות נטרפו על חוף זה, בהן "באטאביה" ב-1629, "פרגולדה דראק" ב-1656, "זויטדורפ" ב-1712, ו"זווייק" ב-1727. ב-1696 סייר וילם דה פלמינך לאורך החוף האוסטרלי בחיפוש אחר ניצולים מן הספינה "רידרשאפ ואן הולנד", שנעלמה ב-1694 עם 302 נפשות על סיפונה. לא נמצאו ניצולים וגם לא הספינה.

== לקריאה נוספת ==
<div class="mw-content-ltr">
* 
* 
</div>

==הערות שוליים==

קטגוריה:האוקיינוס ההודי: היסטוריה
קתרינה סמרז'ובה

קתרינה סמרז'ובה (בצ'כית: Kateřina Smržová; נולדה ב-26 בספטמבר 1980) היא שחקנית ודוגמנית צ'כית.

==ביוגרפיה==
סמרז'ובה נולדה בפראג וב-1995 החלה לדגמן.

בתחרות מיס צ'כיה 2002 נבחרה למקום השני.

עקב זאת שהזוכה במקום הראשון במיס צ'כיה אינה דוברת אנגלית, סמרז'ובה ייצגה את צ'כיה בתחרות יופי בינלאומיות.

היא ייצגה את צ'כיה במיס עולם 2002 שנערכה בלונדון.

בטקס בחירת מיס תבל 2003 בפנמה עלתה לשלב עשר המועמדות של חצי הגמר ודורגה במקום השמיני.

אחרי תחרות מיס תבל היא נסעה לעבוד בניו יורק, בעליה של התחרות דונלד טראמפ התרשם ממנה והציעה לה להיות מיוצגת בסוכנות הדוגמנות שלו.

בנוסף היא עבדה כדוגמנית בין היתר במילאנו, היא דגמנה לארמני והשתתפה בגרמניה בתצוגת אופנה של מותג הביגוד הגרמני "Escada".

היא מנהלת אורח חיים צמחוני.

==קישורים חיצוניים==
* 

==הערות שוליים==

קטגוריה:דוגמניות צ'כיות
קטגוריה:משתתפות בתחרות מיס תבל 2003
קטגוריה:משתתפות בתחרות מיס עולם 2002
קטגוריה:צמחוניות צ'כיות
קטגוריה:צ'כיות שנולדו ב-1980
סימן (שיר)

סימן הוא פזמון שכתבו רון נשר ואליעד נחום והלחין אליעד נחום. השיר יצא לאור ב-7 בפברואר 2014, כסינגל מתוך אלבום הבכורה של אליעד סימן.

== רקע ==
השיר יצא כסינגל בשנת 2014 ונכלל באלבום הבכורה של אליעד, סימן, השיר נבחר להיות שיר הנושא של האלבום.

השיר יצא זמן קצר לאחר הפרידה של נחום מחברתו, חגית יאסו, זוכת "כוכב נולד".
נחום התייחס לכתיבת השיר ואמר:
נכון ליולי 2019 הגיע השיר ל-4 מיליון צפיות ביוטיוב.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלי בכורה מ-2014
קטגוריה:שירי אליעד נחום
קטגוריה:שירים שנכתבו על ידי אליעד נחום
קטגוריה:שירים שנכתבו על ידי רון נשר
קטגוריה:שירים בעברית
קטגוריה:וידאו קליפים בשחור-לבן
אלן לאבלייס

אלן מת'יסון לאבלייס (באנגלית: Alan Mathieson Lovelace; 4 בספטמבר 1929 - 18 באפריל 2018) היה סגן מנהל נאס"א מ-2 ביולי 1976 עד 10 ביולי 1981. הוא שימש המנהל בפועל פעמיים: פעם אחת במהלך ממשל ג'ימי קרטר מ-2 במאי עד 20 ביוני 1977, בעקבות פרישתו של ג'יימס פלטשר, ופעם נוספת בתחילת ימי ממשל רייגן, מ-21 בינואר עד 10 ביולי 1981, עד שמינויו של ג'יימס בגס אושר על ידי הקונגרס.

לאבלייס נולד בסיינט פיטרסברג שבפלורידה. הוא סיים תואר ראשון בכימיה מאוניברסיטת פלורידה בגיינסוויל בשנת 1951, קיבל תואר שני בכימיה אורגנית בשנת 1952 והפך לדוקטור לפילוסופיה בשנת 1954, גם בכימיה אורגנית.

בחודש יוני 1981 קיבל לאבלייס את מדליית האזרחים הנשיאותית מידי הנשיא רונלד רייגן.

לאבלייס מת בדיור מוגן במלבורן שבפלורידה ב-18 באפריל 2018.

==קישורים חיצוניים==

* [https://history.nasa.gov/Biographies/lovelace.html אלן לאבלייס] באתר נאס"א 

==הערות שוליים==

 

קטגוריה:עובדי נאס"א
קטגוריה:אמריקאים שנולדו ב-1929
קטגוריה:אמריקאים שנפטרו ב-2018
קאדילק סוג 51

קאדילק סוג 51 (באנגלית: Cadillac Type 51) היא מכונית בסגנון טורפדו אשר יוצרה על ידי חטיבת קאדילק בקונצרן הרכב האמריקאי ג'נרל מוטורס בשנת 1915.

דגם "קאדילק סוג 53" יוצר בשנת 1916, דגם "קאדילק סוג 55" יוצר בשנת 1917, דגם "קאדילק סוג 57" יוצר בין השנים 1918–1919, דגם "קאדילק סוג 59" יוצר בין השנים 1920–1921, דגם "קאדילק סוג 61" יוצר בין השנים 1922–1923.

== מנוע ==
קאדילק סוג 51 מצויד במנוע V8 בעל 77 כוחות סוס.

==תצורות "קאדילק סוג 51"==
* סדאן - 4 דלתות.
* רודסטר - 2 מושבים.
* קבריולה - 4 דלתות.
* קבריולה - 4 דלתות לימוזינה - מכונית שרד (ראו תמונה).
* קופה.
* לנדולט קופה - 3 מושבים.
* לנדולט - 4 מושבים.
* לימוזינה - 7 מושבים.
* טנדר - 2 דלתות.

==דגמים==
* "קאדילק סוג 51" - יוצרו 13,002 יחידות, מחיר היחידה נע בין 1,975-3,600 דולר.
* "קאדילק סוג 53" - יוצרו 18,004 יחידות, מחיר היחידה נע בין 2,080 - 3,880 דולר.
* "קאדילק סוג 55" - יוצרו 18,002 יחידות, מחיר היחידה נע בין 2,240 - 4,040 דולר.
* "קאדילק סוג 57" - יוצרו 45,146 יחידות, מחיר היחידה נע בין 2,590-4,685 דולר.
* "קאדילק סוג 59" - יוצרו 24,878 יחידות, מחיר היחידה נע בין 3,740 - 5,690 דולר.
* "קאדילק סוג 61" - יוצרו 41,001 יחידות, מחיר היחידה נע בין 2,885 - 5,390 דולר.

==תמונות==
<gallery mode="packed" heights="100">
קובץ:1915 Cadillac Model 51 V8 p1.JPG | "קאדילק סוג 51", 4 דלתות סדאן שנת 1915
קובץ:Cadillac 1915 Type 51 Sedan for Five Passengers.jpg | "קאדילק סוג 51", 4 דלתות סדאן שנת 1915
קובץ:1921 Cadillac Suburban.jpg | "קאדילק סוג 59", שנת 1921
קובץ:1915 Cadillac 51 (10793180364).jpg | "קאדילק סוג 51", שנת 1915 - קבריולה
קובץ:1915 Cadillac tow truck (7643662160).jpg | "קאדילק סוג 51", שנת 1915 - טנדר
קובץ:Cadillac 57 V8 Town Car 1917.jpg | "קאדילק סוג 57" - לנדולט
קובץ:1922 Cadillac Phaeton (4940917876).jpg | "קאדילק סוג 61" דגם "Phaeton", שנת 1922 - קבריולה
</gallery>

<gallery mode="packed" heights="220">
קובץ: N 53 7906 PRES TAFT (6144650059).jpg| "קאדילק סוג 51" מדגם "Touring", מימין: ויליאם הווארד טאפט נשיאה ה-27 של ארצות הברית (1909-1913) ולאחר מכן נשיא בית המשפט העליון של ארצות הברית (1921-1930) משמאל : "Robert Digges Wimberly Connor" , במרכז: המושל "Locke Craig" (צולם ב-5 בדצמבר 1916, ברקע : "הקפיטול של קרוליינה הצפונית" )
</gallery>

==ראו גם==
* קאדילק סוג 53

== קישורים חיצוניים ==

* 

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות לנדולט
קטגוריה:טנדרים
קטגוריה:מכוניות שרד
סוג 51
קטגוריה:דגמי מכוניות שהושקו ב-1915
קטגוריה:מכוניות אמריקאיות
ATM (שיר)

ATM (ראשי תיבות של "Addicted To Money") הוא סינגל שהוקלט על ידי הראפר האמריקאי ג'יי קול. השיר יצא לאור ב-20 באפריל 2018 ביחד עם כל האלבום החמישי של קול, KOD, והופק על ידי ג'יי קול. נשלח לרדיו העכשווי בארצות הברית ב -31 ביולי 2018, כסינגל השני באלבום. השיר הופיע במקום השישי בבילבורד הוט 100.

השיר מכיל דגימה מתוך השיר "I'll Never Stop Loving You", שנכתב על ידי ניקולס ברודסזקי וסאמי קאהן, ובוצע על ידי אחמד ג'מאל.

== קליפ ==

הוידאו קליפ לשיר יצא ב-20 באפריל 2018, אותו יום בו האלבום "KOD" יצא. את הקליפ ביימו קול וסקוט לייזר. קול עצמו מככב בקליפ, בו הוא נראה מבזבז כסף, מפסיד אסימונים במשחק בלאקג'ק ואף משלם עבור מכונית באמצעות מסירת הגפיים שלו.

== מיקומי שיא ==
בשבוע הראשון של יציאת השיר "ATM" הופיע במקום הראשון בבילבורד הוט 100. השיר הוא הסינגל השני הכי מדורג של קול אחרי "Middle Child".

== נתוני מכירות ==
{| class="wikitable"
|+
!אזור
!תארים
!מכירות
|-
|קנדה (Music Canada)
|זהב
|40,000
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי ג'יי קול
קטגוריה:שירים באנגלית
קטגוריה:שירי היפ הופ אמריקאיים
אליסה וייט-גלוז

אליסה וייט-גלוז (באנגלית: Alissa White-Gluz; נולדה ב-31 ביולי 1985) היא זמרת ויוצרת יהודייה-קנדית, ידועה בתור סולנית להקת הדת' מטאל המלודי Arch Enemy, וסולנית לשעבר של להקת המטאלקור הקנדית The Agonist. הסגנון הווקאלי שלה כולל קולות נהמה ושירה רגילה. אף על פי שהיא קשורה בעיקר לדת' מטאל מלודי, היא הופיעה כזמרת אורחת של להקות פאוור מטאל ומטאל סימפוני, בעיקר קאמלוט ודיליין, וביצעה הופעות חיות עם Nightwish ועם טאריה טורונן.

== קריירה ==
=== The Agonist :2004−2014 ===
אליסה וייט־גלוז מופיעה עם The Agonist ביולי 2012
בשנת 2004 הקימה וייט-גלוז את The Agonist (שנקראה אז "Tempest") עם חברי הלהקה דני מרינו, וכריס קלס, במונטריאול, קוויבק, קנדה. היא שחררה איתם שלושה אלבומים כסולנית הראשית שלהם.

וייט-גלוז פרסמה בדף הפייסבוק שלה, כי היא עזבה את The Agonist, וכי ויקי פסראקיס, תיקח את תפקיד הסולנית במקומה.

באוגוסט 2015 חשפה וייט-גלוז בראיון, כי שאר חברי The Agonist הוציאו אותה מהלהקה, והסירו אותה בכוח מכל מה שקשור ללהקה.

וויט-גלוז נתנה ראיון נוסף ב -2017, שם פירטה את נסיבות עזיבתה וכיצד ראתה בכך את "הבגידה הגדולה ביותר" שחשה אי פעם בחייה. לאחר מכן שחררה The Agonist את הצהרתם הציבורית החולקת על דבריה, תוך שהיא מצטטת התנהגות לא מקצועית וסכסוכים כסיבת עזיבתה.

=== 2014-הווה: Arch Enemy ===
אליסה וייט-גלוז מופיעה עם Arch Enemy ב-Nova Rock festival ב-2014
ב-17 במרץ 2014 הודיעה Arch Enemy כי וייט-גלוז תחליף את הסולנית לשעבר אנגלה גוסו.

עם Arch Enemy, היא הוציאה שני אלבומי אולפן (War Eternal ו-Will to Power) ואלבום הופעה אחד As The Stages Burn!.

== דיסקוגרפיה ==
=== The Agonist ===
*2007 – Once Only Imagined
*2009 – Lullabies for the Dormant Mind
*2012 – Prisoners

=== Arch Enemy ===
*2014 – War Eternal
*2017 – Will To Power
*2022 – Deceivers

== חיים אישיים ==
וייט-גלוז נולדה במונטריאול, קוויבק, שבקנדה, הבת השנייה משלושה ילדים (לווייט-גלוז יש אחות גדולה, ואח צעיר). סבה וסבתה היו אסירים במחנות ריכוז בזמן מלחמת העולם השנייה והצליחו להימלט. חוויותיהם במחנות נתנו השראה לשיר, "First Day in Hell" של Arch Enemy.

וייט-גלוז גדלה במשפחה צמחונית, והיא טבעונית מאז 1998. היא פעילת זכויות בעלי חיים, וקיבלה פרס ליבי מ-PETA על עבודתה בקמפיין בינלאומי הפועל נגד ציד של כלבי ים קנדים. מנהלת אורח חיים סטרייט אדג'י.

וייט-גלוז מנהלת מערכת יחסים עם פול קאיאפה, הידוע גם בשם "דויל וולפגנג פון פרנקנשטיין", הגיטריסט של להקת הפאנק רוק האמריקאית Misfits.

בשנת 2016, חשפה וייט-גלוז שהיא סובלת מחרדה חברתית, אשר לדעתה נבעה בעקבות סיבוב הופעות מפרך.

==קישורים חיצוניים==

קטגוריה:אתאיסטים יהודים
קטגוריה:זמרות קנדיות
קטגוריה:זמרות-יוצרות קנדיות
קטגוריה:טבעוניות קנדיות
קטגוריה:פעילות איכות הסביבה קנדיות
קטגוריה:אתאיסטיות קנדיות
קטגוריה:קנדיות שנולדו ב-1985
סלין רושק

סלין רושק (בגרמנית: Céline Roscheck; נולדה ב-16 באוגוסט 1983) היא דוגמנית אוסטרית. מיס אוסטריה לשנת 2002.

==ביוגרפיה==
רושק נולדה בברגנץ לאב אוסטרי, נגן בתזמורת הסימפונית של וינה ולאם כנרית שווייצרית.

מגיל ארבע החלה ללמוד לנגן בכינור ולמדה בקונסרבטוריון, ב-2000 זכתה בפרס בתחרות המוזיקה לנוער "Prima la musica".

ב-1999 החלה לעבוד כדוגמנית.

ב-2002 זכתה בתחרות מיס אוסטריה.

היא הייתה אומרה להשתתף בתחרות מיס עולם 2002 אך עזבה את התחרות בעקבות קיומה של התחרות בניגריה, שם פרצו מהומות אודות זכויות נשים במדינה.

ב-2006 התמודדה בעונה הראשונה של הטופ מודל הבאה של גרמניה, שם היא נבחרה להשתתף בתוכנית מתוך 11,000 שניגשו למבחני הבד, היא פרשה מהתוכנית עקב כך שלטענתה הדוגמניות שם נחשפו לתנאים לא טובים.

ב-2008 השתתפה בתחרות מיס שווייץ.

ב-2011 הוציאה את אלבום הבכורה שלה "Electro String".

==קישורים חיצוניים==
* 

קטגוריה:זוכות מיס אוסטריה
קטגוריה:מתחרות הטופ מודל הבאה של גרמניה
קטגוריה:ילידות 1983
גביע ווינר בכדורסל 2012/2013

גביע ווינר בכדורסל לעונת 2012/2013 היא התחרות השביעית להיווסדו של מפעל גביע ווינר סל.

מכבי תל אביב זכתה בגביע ווינר הרביעי שלה, לאחר ניצחון בגמר על מכבי אשדוד.

== רבע הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי ראשון לציון
|71-57
|מכבי חיפה
|אדריאן יוטר 16 / דונטה סמית' 19
|-
|הפועל גלבוע גליל
|71-66
|מכבי אשדוד
|ראקים סנדרס 15 / דיימון סימפסון 23
|-
|הפועל חולון
|93-69
|הפועל ירושלים
|פרנק האסל 26 / ג'ייקוב פולן 29
|-
|מכבי תל אביב
|63-86
|הפועל אילת
|דייוויד לוגן 20 / סקוטי הופסון 26
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי אשדוד
|59-69
|הפועל ירושלים
|דיימון סימפסון 19 / רביב לימונד 12
|-
|מכבי תל אביב
|79-86
|מכבי חיפה
|דייוויד לוגן 16 / דונטה סמית' 27
|}

== הגמר ==
מכבי תל אביב זכתה בתואר גביע הווינר השלישי ברצף והרביעי שלה.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/275 - עמוד 549]

== הערות שוליים ==

קטגוריה:2012 בישראל: כדורסל
קטגוריה:תחרויות כדורסל ב-2012
קטגוריה:עונות בגביע ווינר סל
SCS Software

SCS Software היא חברה לפיתוח משחקי וידאו מפראג, צ'כיה. היא ידועה בעיקר בזכות סדרת המשחקים Truck Simulator.

החברה נוסדה בשנת 1997 כחברה פרטית, ומתחילתה תמקדה בפיתוח משחקי מחשב תלת-ממדיים. על כן, החברה יצרה מנוע משחק בשם Prism3D (המבוסס על שפת c++).

החברה מציעה גם שירותי צד שלישי בפיתוח משחקים ומנועי משחק מאז 1999. החברה התחילה עם כ-10 עובדים, ועם העלייה בפופולריות מספרם עלה בהדרגה. (מעל 150 היום).

==קישורים חיצוניים==

* 

==הערות שוליים==

*
קטגוריה:חברות משחקי וידאו
קטגוריה:חברות צ'כיות
גביע ווינר בכדורסל 2013/2014

גביע ווינר בכדורסל לעונת 2013/2014 היא התחרות השמינית להיווסדו של מפעל גביע ווינר סל.

מכבי תל אביב זכתה בגביע ווינר החמישי שלה, לאחר ניצחון בגמר על הפועל ירושלים.

== רבע הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל חולון
|66-80
|הפועל גלבוע גליל
|אנתוני גודס 22 / אדריאן בנקס 19
|-
|הפועל אילת
|69-79
|מכבי ראשון לציון
|קווין פאלמר 29 / ריקרדו מארש 15
|-
|מכבי תל אביב
|73-87
|הפועל תל אביב
|דווין סמית' 28 / קרלון בראון 21
|-
|אליצור מכבי ברק נתניה
|88-71
|הפועל ירושלים
|ראשון פרימן 23 / ג'וש דאנקן 13
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל חולון
|72-58
|הפועל ירושלים
|אנתוני גודס 16 / אלישי כדיר וג'וש דאנקן 14 כ"א
|-
|מכבי תל אביב
|65-85
|הפועל אילת
|סילבן לנדסברג 17 / קווין פאלמר 15
|}

== הגמר ==
מכבי תל אביב זכתה בתואר גביע הווינר הרביעי ברצף והחמישי שלה.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/281 - עמוד 561]

== הערות שוליים ==

קטגוריה:2013 בישראל: כדורסל
קטגוריה:תחרויות כדורסל ב-2013
קטגוריה:עונות בגביע ווינר סל
גביע ווינר בכדורסל 2014/2015

גביע ווינר בכדורסל לעונת 2014/2015 היא התחרות התשיעית להיווסדו של מפעל גביע ווינר סל.

הפועל ירושלים זכתה בגביע ווינר השלישי שלה, לאחר ניצחון בגמר על מכבי תל אביב.

== רבע הגמר ==
גביע ווינר 2015
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי חיפה
|64-61
|עירוני נס ציונה
|דמונטז סטיט וג'ף אלן 18 כ"א / פרסטון נואלס 26
|-
|הפועל תל אביב
|83-88
|הפועל אילת
|יינסי גייטס 26 / שון אוואנס 22
|-
|הפועל ירושלים
|61-86
|הפועל חולון
|יותם הלפרין 20 / לורנס באוורס וג'ורדן טיילור 13 כ"א
|-
|מכבי תל אביב
|58-73
|הפועל גלבוע גליל
|מארקז היינס 16 / ווין צ'יזם 14
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי תל אביב
|90-106
|עירוני נס ציונה
|סילבן לנדסברג 36 / פרסטון נואלס 29
|-
|הפועל ירושלים
|70-89
|הפועל תל אביב
|ברייסי רייט 17 / יינסי גייטס 14
|}

== הגמר ==
הפועל ירושלים זכתה בתואר גביע הווינר השלישי שלה.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/289 - עמוד 577]

== הערות שוליים ==

קטגוריה:2014 בישראל: כדורסל
קטגוריה:תחרויות כדורסל ב-2014
קטגוריה:עונות בגביע ווינר סל
צ'יהרו שיוטה

מיצג בתערוכת "אלף ואחד אביבים"; [[גני קיו , לונדון, 2021]]
צ'יהארו שיוטה (יפנית: 塩田千春; ) היא אמנית מיצב יפנית. היא חיה ועובדת בברלין מאז 1996.

שיוטה נולדה באוסקה. היא למדה באוניברסיטת קיוטו סקיו ובבתי ספר שונים בגרמניה, בהם האוניברסיטה לאמנויות בברלין. בעודה בגרמניה הייתה תלמידה של מרינה אברמוביץ'.

== יצירתה ==
עבודותיה של שיוטה מקשרות היבטים שונים של מיצגים ופרקטיקות מיצב. היא ידועה בעיקר ברשתות החוטים או בצינורות, המשתרעים על פני החדר, והיא מקשרת בין רשתות מופשטות לבין חפצים יומיומיים קונקרטיים כגון מפתחות, חלונות, שמלות, נעליים, סירות ומזוודות. מלבד המיצבים, היא משתפת פעולה לעיתים קרובות עם כוריאוגרפים ומלחינים כמו טושו הוסוקאווה, סשה וולץ וסטפן גולדמן בפרויקטים של אופרה, מוזיקה ומחול. ב-2015 ייצגה את יפן בביאנלה של ונציה.

ב-2016 הוקדשה במוזיאון תל אביב לאמנות תערוכה למיצג שלה, "גרם מדרגות", לצד הדפסים מסדרת "בתי הכלא של הדמיון" שיצר ג'ובאני בטיסטה פיראנזי בן המאה ה-18.

== פרסים ומועמדויות ==
===2014===
* נבחרה לייצג את יפן בביאנלה ה-56 של ונציה.

===2008===
* פרס שר החינוך, התרבות, הספורט, המדע והטכנולוגיה של יפן
* פרס עידוד לאמנים חדשים, יפן
* פרס סאקויה קונו הנה, אוסקה, יפן

== קישורים חיצוניים ==

* * "[https://galeriegaillard.com/en/artists/82-chiharu-shiota/works/ חרדה לא מודעת"]; צ'יהארו שיוטה ב-Gaillard Galerie, פריז, 2009

== הערות שוליים ==

קטגוריה:נשים באמנות
קטגוריה:נשים יפניות
קטגוריה:אמנים יפנים
קטגוריה:יפניות שנולדו ב-1972
קטגוריה:יפנים שנולדו ב-1972
דייוויד הייל

דייוויד מקליין הייל (באנגלית: David Maclain Hale; נולד ב-1961) הוא דיפלומט אמריקאי שכיהן כתת-מזכיר המדינה של ארצות הברית לעניינים מדיניים בין השנים 2018 ל-2021. קודם לכן כיהן כשגריר בירדן, בפקיסטן ובלבנון, ובמדינות אחרות היה דיפלומט בדרג דיפלומטי נמוך יותר.

== ביוגרפיה ==
הייל נולד במדינת ניו ג'רזי שבארצות הברית. הוא למד בבית הספר לשירות החוץ באוניברסיטת ג'ורג'טאון, הנחשב לאחד מבתי הספר הטובים ביותר בעולם בכל הקשור למדיניות חוץ.

הייל הצטרף לשירות החוץ של ארצות הברית ב-1985. הוא שירת בנציגויות הדיפלומטיות של ארצו בתוניסיה, בבחריין, בערב הסעודית וכן באומות המאוחדות. בוושינגטון די. סי. שימש סגן עוזר מזכיר המדינה לענייני ישראל, מצרים ואזור הלבנט ובנוסף כמנהל לענייני ישראל והרשות הפלסטינית. הוא אייש שורה של תפקידים בשירות החוץ, ביניהם עוזר בכיר למזכירת המדינה מדליין אולברייט.

הייל היה שגריר ארצות הברית בממלכה ההאשמית של ירדן בשנים 2005–2008. הוא היה השליח המיוחד לשלום במזרח התיכון בשנים 2011–2013 וקודם לכן כסגן השליח מ-2009 עד 2012. הוא שירת כשגריר ארצות הברית בלבנון בשנים 2013–2015.

החל מאוגוסט 2015 עד אוגוסט 2018 היה שגריר ארצות הברית בפקיסטן. במאי 2017 הוא חנך בניין חדש למלחמה בטרור בקראצ'י. ביולי 2018 הודיע נשיא ארצות הברית דונלד טראמפ על כוונתו למנות את הייל לתפקיד תת-מזכיר המדינה לעניינים מדיניים. ב-28 באוגוסט אותה השנה אושר מינויו בידי הסנאט של ארצות הברית.

ב-13 בספטמבר 2018 הועלה הייל לדרגת שגריר קריירה - הדרגה הגבוהה ביותר בשירות החוץ האמריקאי. הוא היה לקצין הבכיר ביותר בשירות החוץ.

== קישורים חיצוניים ==

== הערות שוליים ==

קטגוריה:תתי מזכיר המדינה לעניינים מדיניים
קטגוריה:ניו ג'רזי: אישים
קטגוריה:בוגרי אוניברסיטת ג'ורג'טאון
קטגוריה:שגרירי ארצות הברית
קטגוריה:שגרירים בירדן
קטגוריה:שגרירים בפקיסטן
קטגוריה:שגרירים בלבנון
קטגוריה:אמריקאים שנולדו ב-1961
קו C של הרכבת התחתית של ניו יורק

קו C או בשמו המלא קו מאסף השדרה השמינית (באנגלית: C Eighth Avenue Local) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע כחול ופועלות בו 40 תחנות. הקו נקרא קו מאסף שכן הוא עוצר בכל התחנות שבמסלולו ומשלים את השירות של קווים אחרים במנהטן ובברוקלין אותם הוא חוצה במסלולו.

== מסלול הקו ==
הקו מתחיל את מסלולו בצפון הארלם שבמנהטן. הוא חוצה את מנהטן מצפון לדרום במסלול משותף עם קו A אך בעוד קו A הוא קו מהיר שמדלג על תחנות רבות במנהטן קו C הוא קו מאסף ועוצר בכל תחנות מנהטן. באזור מנהטן תחתית פונה הקו לכיוון מזרחה ונכנס לברוקלין במסלול משותף עם קווים רבים נוספים. את ברוקלין חוצה הקו לכיוון מזרח וממשיך להיות קו מאסף. תחנתו הסופית של הקו היא בתחנת אווקליד אווניו שבמזרח ברוקלין.
== קישורים חיצוניים ==

*
*[http://subwaytime.mta.info/index.html#/app/stations/C רשימת תחנות הקו באתר הרכבת התחתית של ניו יורק]

קטגוריה:ניו יורק: קווי רכבת תחתית
קו D של הרכבת התחתית של ניו יורק

קו D או בשמו המלא קו מהיר השדרה השישית (באנגלית: B Sixth Avenue Express) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע כתום ופועלות בו 41 תחנות. הקו נקרא קו מהיר שכן הוא מדלג על תחנות רבות בשדרה השישית במנהטן ובה בעת משלים את השירות של קווים אחרים בהברונקס ובברוקלין.

== מסלול הקו ==
הקו אשר הוא אחד הקווים הארוכים ביותר במערכת נוסע במסלול כמעט ישר מצפון הברונקס עד לדרום ברוקלין. הקו מתחיל את מסלולו בסמוך לפארק ואן קורטלנד שבצפון הברונקס במסלול משותף עם קו B. במנהטן הקו עובר במסלול משותף עם עוד קווים רבים נוספים אך בעוד הם עוצרים ברוב התחנות הוא מדלג על רוב התחנות ועוצר רק בעשר מתוך עשרים תחנות שעל פניהם הוא חולף. את מנהטן תחתית חוצה הקו באלכסון ונכנס לברוקלין דרך גשר מנהטן. גם במנהטן הקו הוא מהיר ונוסע במסלול משותף עם קווים נוספים. התחנה הסופית של הקו היא בקוני איילנד שבדרום מערב ברוקלין.

== קישורים חיצוניים ==

קטגוריה:ניו יורק: קווי רכבת תחתית
טדי נגוסה

טֵדִי נֵגוּסֵה (נולד ב-26 ביולי 1995) הוא ראפר ישראלי. הוא התפרסם בזכות הסינגל "אזיקים על הידיים", מתוך אלבום הבכורה שלו "ט.ד.י". השיר יצא במחאה על תקריות חוזרות של אלימות משטרתית כלפי צעירים אתיופים.

בנוסף, נגוסה הוא חלק מקולקטיב המוזיקאים מלוד, "זולוד" (Zoolod), שכולל בנוסף אליו גם את אדם חמדאן וענאן חפאג'ה.

== ביוגרפיה ==
נגוסה נולד בבת ים, גדל והתחנך בלוד. הוא בוגר המכינה הקדם צבאית מכינת גל ואת שירותו הצבאי עשה כלוחם בפלחה"ן נח"ל.

ב-17 ביולי 2016 הוציא מתוך אלבום הבכורה שלו, את הסינגל הראשון שלו "כל יום כל היום". את השיר כתב נגוסה והפיק אמיר שכטר. 

נגוסה פרסם רמיקסים שונים לשירים ידועים, בין היתר לשירים "Bad and Boujee" של להקת מיגוס, "Humble" של קנדריק לאמאר ומאוחר יותר, "Look Alive" של הראפר BlocBoy JB בשיתוף דרייק.

ב-7 בספטמבר 2017 יצא אלבום הבכורה של נגוסה, "ט.ד.י".

במרץ 2019 השתתף בשיר "אל תשגע אותי" של צמד הראפרים שרק וצוקוש לצד ויק, טי.או.בי, 9 מילימטר, דראפט וליעד מאיר. ב-15 באוגוסט באותה שנה יצא אלבומו השני, "נגוס".

ב-17 בספטמבר 2021 יצא אלבומו השלישי, "זה בדם שלי", שהופק על ידי איתמר ציגלר, וכולל את הלהיט המשותף לו וליסמין מועלם ששמו כשם האלבום. ב-2023 השתתף כזמר וככותב בשיר "למעלה" של חנן בן ארי מתוך אלבומו יש כאן יותר מזה.

ב-3 באוגוסט 2023 הוציא את הסינגל "הפרעות קשב - ווליום 1" עם מאיור.<ref></ref>

ב-9 באפריל 2024 הוציא את הסינגל "עם הרוח" יחד עם איתמר ציגלר.<ref></ref>

== דיסקוגרפיה ==
=== אלבומים ===
* ט.ד.י (2017)
* נגוס (2019)
*זה בדם שלי (2021)

== קישורים חיצוניים ==

* 
* 
== הערות שוליים ==

קטגוריה:מוזיקאים אתיופים
קטגוריה:ראפרים ישראלים
קטגוריה:ראפרים יהודים
קטגוריה:זמרים אתיופים
קטגוריה:זמרים ישראלים
קטגוריה:ישראלים שנולדו ב-1995
ריינה טלגמאייר

ריינה טלגמאייר (באנגלית: Raina Telgemeier; נולדה ב-26 במאי 1977) היא קומיקסאית אמריקאית שעבודותיה כוללות את הרומן הגרפי "חיוך", שפורסם בהוצאת הגרפיקס של "Scholastic Press" שיצא לאור בצבע מלא בפברואר 2010 ואת ספר ההמשך שלו "אחיות". היא ידועה גם בעקבות יצירותיה "רוחות", "דרמה", "וכאב בטן", שכיכבו (בנוסף ל"חיוך" ו"אחיות") ברשימות רבי המכר של "הניו יורק טיימס". בנוסף היא גם עיבדה ארבעה ספרים מסדרת הספרים האמריקאית "מועדון הבייביסיטריות" לרומנים גרפיים.

==ביוגרפיה ==
טלגמאייר נולדה בסן פרנסיסקו<ref></ref> לדניס וסו טלגמאייר. יש לה שני אחים קטנים, אמארה וויליאם (המוזכרים בספריה "חיוך" ו"אחיות").

בסביבות גיל עשר ריינה סבלה מפציעת פה חמורה שדרשה כמה שנים של טיפול שיניים ומספר טיפולים אורתודונטים (סיפור הפציעה מתואר בספר "חיוך"). היא סיימה את לימודיה בשנת 2002.

טלגמאייר נשואה לקריקטוריסט דייב רומן, משנת 2006 (הם נולדו באותו היום, 26 במאי 1977).

=== קריירה ===
לאחר שסיימה את לימודיה ב־SVA, טלגמאייר החלה להשתתף בפסטיבלים כמו פסטיבל MoCCA, ויצרה סיפורים אוטוביוגרפיים, שזכו להצלחה רבה. היא הפיקה שבעה גליונות מיני קומיקס בסדרת "Take-Out" בשנים 2002–2005. כל אחד מהם היה קומיקס בן שנים-עשר עמודים בשחור-לבן. יצירות מוקדמות אחרות כוללות סיפור קצר ב-DC Comics, וסיפור קצר בכרך 4 של אנתולוגיית "הטיסה".<ref name="Books"></ref>

== הוקרה ==
טלגמאייר הייתה מועמדת לפרס אייזנר משנת 2005 על כישרון הראוי להכרה רחבה יותר, ופרס איגנץ משנת 2003 בקטגוריות כישרון חדש ומבטיח מיני קומיקס מצטיין.<ref></ref> היא זכתה בפרס "קימברלי ייל" של חברי לולו על הכישרון החדש הטוב ביותר בשנת 2003.<ref></ref> היא הייתה מועמדת פעמיים לפרס הבחירה של קריקטוריסטי הרשת לפרסומת הרשת והמצטיינת של פרוסת החיים.<ref></ref> בשנת 2015 היא זכתה בפרס אייזנר לסופר או האמן הטוב ביותר עבור הרומן הגרפי שלה "אחיות".<ref></ref>

== יצירותיה ==
ריינה טלגמאייר ב־BookExpo במרכז Javits בעיר ניו יורק, מאי 2019.

=== סופרת ומאיירת ===
* חיוך (2014) 
* אחיות (2017)
* דרמה (2018)
* רוחות (2019)
* כאב בטן (2020)

=== מאיירת ===
==== סדרת "מועדון הבייביסיטריות" ====
* הרעיון של קריסטי (2019)
* האמת של סטייסי (2020)
* המבחן של מרי אן (2020)
* השיעור של קלואדיה (2021)

== קישורים חיצוניים ==

* 
* 
* [http://goraina.livejournal.com ריינה טלגמאייר] באתר LiveJournal
* 

==הערות שוליים==

קטגוריה:קומיקסאיות אמריקאיות
קטגוריה:מאיירות אמריקאיות
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
דור3

דור הרשקוביץ (נולד ב-3 באוגוסט 1992) המוכר בשם הבמה שלו דור3 הוא ראפר וכותב שירים ישראלי.

== ביוגרפיה ==
הרשקוביץ אומץ בגיל ארבעה ימים על ידי צבי אריה ונורית הרשקוביץ.

בשנת 2017 העלה את השיר "אופסיטטשתי" והמשיך להעלות שירים ל-SoundCloud, בעיקר דרך ההרכב GCG737. השיר הראשון שהעלה ליוטיוב הוא השיר "שיגידו".

בשנת 2019 הוציא את האלבום "שירי דיכאון" בו השתתפו שיפי, ניק, עטר מיינר וילד האסל. לאחר כמה חודשים הוציא שיר יחד עם מיכאל סוויסה בשם "קלמן למה אתה כל הזמן מגזים", השיר הוא מחווה למפיק קלמן מאמי שהפיק את השיר.

בשנת 2021 פרסם ב-SoundCloud את אוסף השירים "עונת הכתום", אוסף שירים ואלתורים על ביטים חינמיים מיוטיוב. באוגוסט 2021 הוציא את אלבומו השני "3017".

הרשקוביץ חבר בקבוצת הראפ "ג'י סי ג'י" ומתגורר בראשון לציון.

== דיסקוגרפיה ==
=== אלבומי אולפן ===
*2019: שירי דיכאון
*2019: 737 (עם GCG)
*2021: 3017

=== מיקסטייפים ===
==== יחד עם ג'י סי ג'י ====
*2016: MIXTAPE 2
*2017: MIXTAPE 3
*2017: MIXTAPE 4
*2017: גשם

==קישורים חיצוניים ==

*

קטגוריה:ראפרים ישראלים
קטגוריה:ראפרים יהודים
קטגוריה:מוזיקאים אתיופים
קטגוריה:זמרים אתיופים
קטגוריה:ישראלים שנולדו ב-1992
קו E של הרכבת התחתית של ניו יורק

קו E או בשמו המלא קו מאסף השדרה השמינית (באנגלית: E Eighth Avenue Local) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע כחול ופועלות בו 32 תחנות. הקו נקרא קו מאסף שכן הוא עוצר בכל התחנות שבמסלולו ומשלים את השירות של קווים אחרים במנהטן ובקווינס אותם הוא חוצה במסלולו.

== מסלול הקו ==
בשונה מרוב הקווים במערכת שנוסעים מצפון לדרום קו זה חוצה את ניו יורק ממערב למזרח. ראשית הקו בתחנת מרכז הסחר העולמי שבמנהטן תחתית בדרום מנהטן. הקו נוסע בתחילה לכיוון צפון אך באזור מרכז מנהטן הקו פונה מזרחה וחוצה בדרך זו את מנהטן. אל קווינס נכנס הקו ממערב וחוצה את הרובע במסלול כמעט ישר לכיוון מזרח. תחנתו הסופית של הקו היא במרכז ג'מייקה שבמזרח קווינס. בנוסף קיים בקו ענף נוסף המתפצל מהקו בסוף מסלולו וממשיך מעט לכיוון צפונה. הענף פועל רק בשעות העומס.
== קישורים חיצוניים ==

קטגוריה:ניו יורק: קווי רכבת תחתית
אדם וילהלם מולטקה

אדם וילהלם, רוזן מולטקה (בדנית: Adam Wilhelm Moltke; 25 באוגוסט 1785 – 15 בפברואר 1864) היה ראש ממשלת דנמרק הראשון. כיהן בשנים 1848 – 1852 והיה הראשון בתפקיד זה שכיהן במסגרת המונרכיה החוקתית הדנית שכוננה ב-1848 ונחתמה כחוקת דנמרק ב-5 ביוני 1849 על ידי פרדריק השביעי, מלך דנמרק.

==ראשית חייו==
אדם וילהלם מולטקה נולד בטירת אייסידלסבורג שבאי פין כבנו של יואכים גודסקה מולטקה, שכיהן כיושב ראש המועצה המלכותית של דנמרק (תפקיד שקדם לתפקיד ראש הממשלה) בין השנים 1814 – 1818. סבו מצד אביו היה אדם גוטלוב מולטקה, שכיהן כחבר המועצה המלכותית של דנמרק ובתפקידים נוספים באמצע המאה ה-18, בעיקר בתקופת מלכותו של פרדריק החמישי.
==קריירה==
מולטקה היה ידוע כבעל אחוזה בעל תכונות אנושיות חיוביות אך הוא לא בלט כדמות פוליטית יוצאת דופן. ב-1845 הוא מונה לשר האוצר. עם נפילת הממשלה האחרונה של המשטר האבסולוטי של דנמרק, פוטר אף הוא מתפקידו. אך כמה ימים מאוחר יותר הוא שוכנע להקים את הממשלה הלאומית החדשה, שכן הוא היה המתאים ביותר לתפקיד בשל מעמדו החברתי ובשל עמדותיו המתונות.
===ראש ממשלת דנמרק===
הממשלה שכוננה ב-22 במרץ 1848 כונתה "ממשלת מרץ". ב-16 בנובמבר אותה שנה היא הוחלפה ב"ממשלת נובמבר" שבתורה הוחלפה ב-13 ביולי 1851 ב"ממשלת יולי", ששוב הוחלפה ב"ממשלת אוקטובר" ב-18 באוקטובר 1851, כולן בראשותו של מולטקה. ממשלה זו, שבמקור הייתה ממשלה שמרנית-ליברלית, הפכה בהדרגה להיות יותר ויותר שמרנית, הן בשל ירידת כוחם של הליברלים והן בשל לחץ מבחוץ.

ב-27 בינואר 1852 החליף כריסטיאן אלברכט בלום את מולטקה בתפקידו.
==חייו האישיים==
מולטקה היה נשוי פעמיים. אשתו הראשונה הייתה פרדריקה לואיז קנוט שחיה בין השנים 1797 – 1819. לאחר מותה הוא נשא לאישה את מארי אליזבט קנוט (1791 – 1851), אחותה של אשתו הראשונה ולזוג נולדו שני בנים, פרדריק וכריסטיאן.

אדם וילהלם מולטקה מת ב-15 בפברואר 1864 בקופנהגן והוא נטמן בקפלה המשפחתית בכנסייה שבעיירה קרייס.

==קישורים חיצוניים==

* 

==הערות שוליים==

קטגוריה:ראשי ממשלת דנמרק
קטגוריה:ילידי 1785
קטגוריה:נפטרים ב-1864
ים סומוב

ים סומוב (באנגלית: Somov Sea; ברוסית: Море Сомова) הוא השם המוצע לים שולי, בדרום האוקיינוס הדרומי לחופי מזרח אנטארקטיקה.

הים גובל בחוף אואטס (ארץ אואטס), ארץ ויקטוריה, ובחוף ג'ורג' החמישי, בין 150 ל -170 מעלות מזרח.

ממערב לים סומוב נמצא ים ד'אורוויל, וממזרח לים סומוב (מזרחית לכף אדייר) נמצא ים רוס.

שטחו של ים מוצע זה 1,150,000 קמ"ר, ועומקו מגיע ל-3,000 מטרים מתחת לפני הים.

איי באלני נמצאים 240 צפונית לחוף אנטארקטיקה, בשטח ים סומוב.

== היסטוריה ==

בשנת 2002, הציעה רוסיה לארגון ההידרוגרפי הבינלאומי את השם לאזור זה בטיוטה, אשר לא אושרה על ידי הארגון ההידרוגפי הבינלאומי (וכל עוד אישור זה לא ניתן, השם אינו רשמי). שמו של ים זו מופיע במפות ואטלסים רוסיים, אך לא במפות של נשיונל ג'יאוגרפיק (החברה הגאוגרפית הלאומית של ארצות הברית).

=== מקור השם ===

שמו המוצע של ים סומוב, הוא על שמו של האוקיינוגרף וחוקר הקוטב הרוסי מיכאיל סומוב (Михаил Михайлович Сомов), אשר בין השנים 1955 ו- 1957 היה מפקד המשלחת הסובייטית באנטארקטיקה.

== לקריאה נוספת ==

<div class="mw-content-ltr">• V. N. Botnikov, Ya. P. Koblents, Ye. S. Korotkevich, Identification of a new marginal sea in the Antarctic, Polar Geography, Volume 2, 1978 - Issue 1</div>

== קישורים חיצוניים ==
* [https://bigenc.ru/geography/text/3636787 ים סומוב] באתר האנציקלופדיה הרוסית הגדולה
* [http://www.marineregions.org/gazetteer.php?p=details&id=22704 ים סומוב] באתר marineregions

==הערות שוליים==

קטגוריה:האזור האנטארקטי
סומוב
נקודת צ'ארלס

נקודת צ'ארלס (באנגלית: Charles Point) היא לשון יבשה בקצה הצפוני של הכניסה למפרצון בריאלמון, והיא הקצה הדרומי של חצי האי רליובו בחוף המערבי של ארץ גרהאם בחצי האי האנטארקטי, שבאנטארקטיקה. 

== היסטוריה ==
=== מקור השם ===

שמה של הנקודה מקורו בכף צ'ארלס - שם שהופיע במפות עבור לשון היבשה החל משנת 1831. 

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:2664 נקודת צ'ארלס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108161 נקודת צ'ארלס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2547&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת צ'ארלס] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=2664&fid=antgeo_104 תצלום לוויין של נקודת צ'ארלס]

== הערות שוליים ==

צ'ארלס
צ'ארלס
בזמק

בׇּזְמֵק (באנגלית: Bazdmeg) הוא סרט קומדיה עצמאי ישראלי משנת 2019 שביימו והפיקו אריאל וייסברוד ויוסי מאירי. התסריט נכתב על ידי וייסברוד ומאירי ביחד עם גדי וילצ'רסקי, שגם משחק בסרט לצד מיטל גל סויסה, אורי יניב ויוסי צברי.

==עלילה==
לאחר שנקלעה לחובות, נטע (מיטל גל סויסה) נאלצת לצאת למסע מטורף עם שלושה חברים מוזרים - גדי (גדי וילצ'רסקי) הסטלן, דוד ( אורי יניב) האידיוט ויוסף (יוסי צברי) הקמצן - בעקבות כסף שהותיר עבורם חבר משותף לפני מותו. היא מוכרחה להתגבר על השנאה שלה אליהם ולעבוד יחד איתם כדי להתמודד עם המכשולים שעומדים בדרך.

==משחק ודמויות==

{| class="wikitable" style="font-size:90%; line-height:1.2"
! שם
! דמות
|-
| גדי וילצ'רסקי || גדי
|-
| מיטל גל סויסה || נטע
|-
| אורי יניב || דוד
|-
| יוסי צברי || יוסף
|-
| דני גבע ||
|-
| בני ברוכים ||
|-
| מוריס כהן || מוטי
|-
| משה פרסטר ||
|-
| עדי בילסקי || שרון
|-
|}

==הפקה==

בתחילת דרכו הסרט נקרא "שלושה צעדים למיליון". בינואר 2015, גדי וילצ'רסקי פרסם פוסט בעמוד הפייסבוק שלו בו פנה לעוקביו בבקשה לתרום להפקת הסרט באמצעות מימון המונים: "במקום להיגרר בין הקרנות השונות ובמקום להתחנן לכל מיני מפיקים שישקיעו בסרט, החלטנו לגייס את הכסף ישירות מהצופים! כלומר - אתם אלה שתגרמו לסרט הזה לקרות!".

בפברואר 2015, לקראת סיום קמפיין המימון, התראיין וילצ'רסקי למגזין המקוון "קנאביס" ואמר ש“יש בארץ מיליון צרכני קנאביס וגם להם מגיע ייצוג הולם בקולנוע הישראלי [...] נחנקנו כבר מהסרטים על הסכסוך הפלסטיני” והוסיף שמדובר ב“סרט הסטלנים הראשון בישראל”. הקמפיין לא הצליח להגיע לסכום היעד וגייס 50,866 ש"ח בלבד מתוך 500,000 ש"ח המבוקשים.

לפי סרטונים שפורסמו לקידום הקמפיין, נלי תגר הייתה אמורה לשחק את דמותה של "נטע" ודוד שאול את דמותו של "דוד"

הסרט יצא בתמיכת קרן הקולנוע הישראלי.

==קישורים חיצוניים==

* 

;ביקורות 
* 
* 
* 
* 

;ראיונות
* 
* 
* 
* 

==הערות שוליים==

קטגוריה:סרטי 2019
קטגוריה:סרטי קומדיה ישראליים
קטגוריה:סרטים בעברית
קטגוריה:סרטים ישראליים עצמאיים
קטגוריה:סרטים ישראליים משנת 2019
עץ הדומים תפוס (סרט)

עץ הדומים תפוס הוא סרט קולנוע ישראלי מ-1994 בבימויו של אלי כהן ובהפקת גילה אלמגור ואיתן אבן. זהו עיבוד קולנוע לספר האוטוביוגרפי בעל אותו שם מאת גילה אלמגור שכתבה את התסריט יחד עם איל שר, אך עם שינויים מהסיפור המקורי. הסרט צולם בכפר הנוער בן שמן. זהו סרט המשך לסרטם הקודם של אלמגור וכהן, "הקיץ של אביה". בסרט זה צפו כ-50,000 איש, נמוך מהסרט שלפניו.

==עלילת הסרט==
העלילה מתרחשת בכפר נוער בו מתגוררים בני נוער, שחלקם עברו את השואה. אביה הגרה בכפר היא בת לאם הלוקה בנפשה. זאביק ויורק הם חברים טובים אשר משפיעים האחד על השני באופן הרסני, עד כדי כך שהוחלט להעביר אחד מהם לכפר נוער אחר. מירה היא בת להורים מכים, והיא טוענת כי הם אינם הוריה האמיתיים, ובדיון בבית המשפט מצליחה להיזכר מיהם הוריה האמיתיים.

==שחקנים==
{| class="wikitable"
|-
! שחקנ/ית !! דמות !! כינוי !! תיאור הדמות
|-
| קאיפו כהן || אביה אלכסנדרוביץ' || אבי || ילדה לאם ניצולת שואה. נמנית עם שתי הצבריות בקבוצת חמנית. איילה היא חברתה הטובה.
|-
| ג'וליאנו מר || אריאל || - || מדריך קבוצת "חמנית"
|-
| ריקי בליך || מרים רוזנר/סגל || מירה || ילדה מוכה שמגיעה לפנימייה
|-
| אורלי פרל || יולנדה פאני מינץ || יולה || ילדה וחברתה של אביה שנמצאת איתה בפנימייה 
|-
| אוהד קנולר || יורם קליין || יורק || חברו הטוב ביותר של זאביק, נפרד משרה ב' והופך לחבר של אביה.
|-
| ז'ניה כצן || זאב זינגר || זאביק || חברו הטוב ביותר של יורק
|-
| איה שטיפטל || שרה ב' || - || חברתו הראשונה של יורק
|-
| גילה אלמגור || הניה אלכסנדרוביץ' || - || אמה של אביה, מעורערת בנפשה
|-
| אלכס פלג || שופט || - || השופט שדן בסוגיית הוריה האמיתיים של מירה
|-
| אורי אברהמי ויעל פרל-בקר || מר וגברת סגל || - || הוריה לכאורה של מירה
|-
| טלי עצמון || עו"ד עפרה עילם || - || הסנגורית של מירה במשפט
|-
| רחל דובסון || רחל בנימיני || - || מנהלת הפנימייה
|-
| אולגה גוזמן || שרה אלטמן || שרה'לף || -
|-
| ענת מיסלובטי || חווה שוורץ || חווי || -
|-
| דינה מרגולין || אסתר || אסתי || -
|-
| רוני נוימן || איילה || - || חברתה הטובה ביותר של אביה. היא ואביה הצבריות היחידות בקבוצת חמנית.
|-
| תום ואן די || וים ואן פלימן || - || הגנן של הגבעה ההולנדית, לא יודע טוב עברית, אביה הייתה העוזרת שלו.
|-
| מיכאל טבקין || דניאל || - || -
|-
| דינה אלפרוביץ' || נעמי פרידמן || - || -
|-
| אביבה שחר || רות || רותק'ה || האחות בפנימייה
|}

==פסטיבלים ופרסים==
הסרט השתתף בפסטיבלים:
* פסטיבל קאן 1995 (במסגרת "מבט מסוים").
* פסטיבל ויאדוליד 1995, ספרד.
* פסטיבל סנטה ברברה 1995, ארצות הברית (זוכה פרס הצטיינות אמנותית).
וזכה בפרסים:
* פרסי אופיר 1995 (זוכה 3 פרסים: צילום - דוד גורפינקל, עיצוב אמנותי - איתן לוי, עיצוב תלבושות - רונה דורון).
* פסטיבל הקולנוע ירושלים 1995 (זוכה פרס וולג'ין לסרט הטוב ביותר).

==קישורים חיצוניים==

קטגוריה:סרטי 1994
קטגוריה:סרטים ביוגרפיים
קטגוריה:סרטי דרמה ישראליים
קטגוריה:סרטים מבוססי ספרים
קטגוריה:סרטי נעורים ישראליים
קטגוריה:זוכי פרס אופיר: סרטים
קטגוריה:סרטים על ניצולי השואה
קטגוריה:סרטים ישראליים משנת 1994
כל השירים (תרצה אתר)

כָּל הַשִּׁירִים הוא שמו של ספר שירים מאת תרצה אתר שיצא לאור בשנת 2018 בהוצאת הקיבוץ המאוחד.

הספר יצא לאור 40 שנה לאחר מותה של תרצה אתר, והוא מאגד 500 שירים ופזמונים פרי עטה, הן כאלה שנדפסו בעבר והן שירים ופזמונים גנוזים.

== הספר ==
הכותר כולל לקט של כל שיריה של תרצה אתר ומבחן מפזמוניה, בהם אני חולם על נעמי, בלדה לאישה, בלדה על נערי שגדל, פתאום עכשיו, פתאום היום ושיר לערב חג. לדברי בכל סרלואי, השירים מאופיינים במנעד רגשי ולשוני רחב וקו מלנכולי מובהק.

העורכת נגה אלבלך הוסיפה לספר "אחרית דבר" בו היא מספרת את הרקע לכתיבת חלק מהשירים והפזמונים ומצרפת קטעי יומנים ומכתבים של אתר.

===רשימת השירים===
להלן רשימת חלק מהשירים והפזמונים, אשר הובאו בסדר נתינתם בלקט;
{| style= white-space:nowrap; cellpadding="10"
|- valign=top
|
* בשניתי, והנה מחשבה
* שיר אביב
* האש
* חסידה
* על פני העיר
* הנחש
* הרוח
* לבי
* כעץ אני עונדת לצבעים
* לאן נלקחת, ארגמן
|
* חלום: אני נוגעת בירח הגדול
* אחת אחרי חצות
* חורף רד
* ריק היאור
* מולד
* ארץ חושך
* השתיים שלאחר חצות
* עלוקה
* הצל
* תמונת דמעה
* צפורי
|
* נופי אבן
* לבנה
* הזיה
* חלמתי שאני עיניך
* סתיו, סתיו!
* בגלל הלילה, בגללו
* עד רדת הערב, גשם
* סופת-עשן
* אלמונים אוהבי
* באת לדבר אלי מסוף החלומות
* זמהלך אחד בשניים
* האבן
|
* דו-שיח מרחקים
* אני חולמת
* האדמה והשמים נשארים
* אינך יכול למנות לצערי
* על המקבילית
* רעש מרחוק
* אני רק שואלת
* וידוי
|
* ראה אמת שנותן לנו הזמן
* בינתיים
* אמרו לי שעיניי לחות
* בוקר שקט ראשון
* רגע קצר
* החורף קורע מסווה ארץ
* פעם יום שלם חיכיתי
* עיר שעל החול
* לא היו שתי ידיים
|
* בשער, טרם סופה
* שבועה ראשונה
* ערב מסע
* על הצומת
* שוב, אל הסתיו
* בחצי הדרך
|
* אל הדברים
* מראות בעיר
* האופניים עברו בנגינה
* רגע של דמעה אחת
* צמיחה
* צירים
* געגוע
* צל ורוח
* עיר שלי
* אנשים על הגג
* זיכרון
|}

==ראו גם==
* כל השירים (נעמי שמר)

==קישורים חיצוניים==

*[https://www.kibutz-poalim.co.il/all_the_poems דף הספר] באתר הוצאת הקיבוץ המאוחד
*תרצה אתר,כל השירים תל אביב :הוצאת הקיבוץ המאוחד ומרכז קיפ לחקר הספרות והתרבות העברית, אוניברסיטת תל אביב, 2018 ,תשע"ט. 

==הערות שוליים==

קטגוריה:ספרי 2018
קטגוריה:תרצה אתר
קטגוריה:שירי תרצה אתר
קטגוריה:ספרי שירה בעברית
קטגוריה:ספרי ידיעות ספרים
אליפות אירופה בכדורסל עד גיל 20 2019

אליפות אירופה בכדורסל עד גיל 20 לשנת 2019 נערכה בתאריכים 13–21 ביולי 2019 בתל אביב וברמת גן שבישראל. העפילה בפעם השלישית ברציפות למשחק הגמר, בו ניצחה את נבחרת בתוצאה 84–92 וזכתה באליפות אירופה בפעם השנייה ברציפות.

==הקבוצות המשתתפות==

בתחרות השתתפו 16 נבחרות:
* - המארחת, האלופה המכהנת לשנת 2018
*
*
*
*
*
*
* - מקום 3 אליפות אירופה עד גיל 20 דרג ב' 2018
*
*
* - מקום 2 אליפות אירופה עד גיל 20 דרג ב' 2018
*
*
* - מקום 1 אליפות אירופה עד גיל 20 דרג ב' 2018
*
*

==הערים המארחות==
{| class="wikitable sortable"
|-
! עיר מארחת !! מקומות ישיבה !! סיבוב
|-
| תל אביב (היכל קבוצת שלמה) ||3,504|| שלב הבתים משחקי הנוקאאוט (כולל רבע הגמר ומעלה)
|-
| רמת גן (אולם זיסמן) ||1,500|| שלב הבתים, שמינית הגמר ומשחקי הדירוג
|}

==שלב הבתים==

בסיבוב זה הקבוצות מחולקות ל-4 בתים של 4 קבוצות כל אחת, כאשר כל הקבוצות עולות לשלב שמינית הגמר, המתקיים בשיטת הצלבה - בית א' עם בית ב' ובית ג' עם בית ד' (מקום ראשון בבית א' מול מקום רביעי בבית ב', מקום ראשון בבית ג' מול מקום רביעי בבית ד', מקום שני בבית א' מול מקום שלישי בבית ב' וכן הלאה).

===בית א'===

===בית ב'===

===בית ג'===

===בית ד'===

==שלב הנוקאאוט==

== משחקי דירוג ==

=== מקומות 5–8 ===

=== מקומות 9–16 ===

=== מקומות 13–16 ===
שלוש הנבחרות שמסיימות במקומות האחרונים יורדות לדרג ב' (כלומר רק הנבחרת במקום השלושה עשר נשארת בדרג א').

== פרסי הטורניר ==

=== MVP ===

* דני אבדיה

=== חמישיית הטורניר ===

* ים מדר
* דני אבדיה
* קרלוס אלוסן
* סרגיי מרטינס
* פיליפ הרקנהוף

=== מלך הסלים ===

* גאורגיוס קאלאיצאקיס - 19.7 למשחק

=== מלך הריבאונדים ===

* מרקו סימונוביץ' - 13 למשחק

=== מלך האסיסטים ===

* ים מדר - 7.7 למשחק

== דירוג סופי ==
ארבעת המקומות הראשונים נקבעו על בסיס משחק הגמר ומשחק על המקום השלישי. שאר המיקומים נקבעו ראשית לפי משחקי הדירוג.
{| class="wikitable"
!מקום
!נבחרת
!מאזן
|- bgcolor="gold"
|
|
|6–1
|- bgcolor="silver"
|
|
|6–1
|- bgcolor="cc9966"
|
|
|4–3
|-
|4
|
|5–2
|-
|5
|
|5–2
|-
|6
|
|4–3
|-
|7
|
|4–3
|- bgcolor="#ffcccc"
|8
|
|1–6
|-
|9
|
|5–2
|-
|10
|
|3–4
|-
|11
|
|3–4
|-
|12
|
|2–5
|-
|13
|
|3–4
|-
|14
|
|2–5
|- bgcolor="#ffcccc"
|15
|
|3–4
|- bgcolor="#ffcccc"
|16
|
|0–7
|}
בריטניה פרשה מאליפויות 2022 (בדרג א' וב'). ופולין ניצלה מירידה.

== קישורים חיצוניים ==
*

קטגוריה:תחרויות כדורסל ב-2019
קטגוריה:2019 בישראל: כדורסל
קטגוריה:תחרויות כדורסל בישראל
קטגוריה:אליפות אירופה בכדורסל עד גיל 20
ניסן דוידי

איציק תורג'מן]]
ניסן דוידי (נולד ב-8 באפריל 1971) הוא קצין בצה"ל במילואים בדרגת תת-אלוף. כיהן כמפקד מפקדת "אלון", ראש חטיבת הלוגיסטיקה באט"ל, קצין הלוגיסטיקה של פיקוד הצפון וקצין הלוגיסטיקה של פיקוד העורף.

== ביוגרפיה ==
דוידי הוא בן הזקונים של ראובן ואילנה אשר עלו לישראל מאיראן בשנת 1962 והתיישבו בנהריה. הוא אח לשלושה. גדל בנהריה והוא בוגר תיכון "עמל" במגמה ריאלית-מחשבים.

=== שירות צבאי ===
התגייס לצה"ל באוגוסט 1989 והיה לקצין בחיל התחזוקה, היה מ"פ מפקדה בגדוד 334 (גדוד תותחי רומח M-110 לאחר מכן היה חבר במשלחת לארצות הברית ללימוד וקליטת מערכת ה-MLRS, ושימש מ"פ מפקדה בגדוד המנתץ הראשון בצה"ל (גדוד 484) לפני איחודו עם גדוד 334. בהמשך היה קצין הלוגיסטיקה החטיבתי של אגד ארטילרי 219 וקצין אג"ם לוגיסטיקה של פיקוד הצפון. בשנת 2000 מונה לקצין הלוגיסטיקה של אגד ארטילרי 282, לאחר מכן היה סגן אגד הלוגיסטיקה של אוגדה 78 ב-2004 מונה לקצין הלוגיסטיקה של עוצבת המפץ (אוגדה 319) ב-2006 מונה לסגן קצין הלוגיסטיקה של פיקוד הצפון, וב-2007 מונה לקצין הלוגיסטיקה של עוצבת הגליל (אוגדה 91). שימש ראש ענף ההספקה בחטיבת הלוגיסטיקה באט"ל וקצין לוגיסטיקה של פיקודי העורף והצפון. לפני כניסתו לתפקיד ראש חטיבת הלוגיסטיקה, שימש הוא כראש מחלקת הלוגיסטיקה והמבצעים בחטיבה.

=== מלחמות וקרבות ===
בשנת 2006, במהלך מלחמת לבנון השנייה, בהיותו קצין הלוגיסטיקה של עוצבת המפץ, גייסה האוגדה בגיוס מלא חטיבת מילואים (חטיבה 226) אשר הוכפפה לעוצבת הפלדה (אוגדה 162), כמו גם גיוס מלא של אגד ארטילרי 9222 במילואים והכפפתו למרכז האש הפיקודי. בתום המלחמה, מונה להוביל את התחקיר הפיקודי על מוכנות הימ"חים אשר הוצג על ידו בוועדת וינוגרד, שבה העיד.

בשנת 2014 במהלך מבצע צוק איתן היה קצין הלוגיסטיקה של פיקוד העורף במסגרתו עסק בגיוס משמעותי של גדודי חילוץ והצלה במילואים במחוזות דרום, מרכז וירושלים. כמו גם במענה וסיוע לוגיסטי לאוכלוסייה ולרשויות בכל הקשור לתמיכה בפתיחת המקלטים.

בזמן התפרצות נגיף הקורונה בישראל מונה לפקד על מפקדת "אלון".

בפברואר 2021 העביר מכתב לפרקליט הצבאי הראשי ולמפקד מצ"ח ובו הכפשות נגד קצינים אחרים בהם תא"ל שהתמודד מולו לתפקיד ראש אגף הטכנולוגיה והלוגיסטיקה. לאחר תחקיר סגן הרמטכ"ל ולאחר שהתברר שהטענות במכתב אינן נכונות, קיבל דוידי הערה פיקודית והודיע על פרישתו משירות הקבע.

=== השכלה וחיים פרטיים ===
ניסן הוא בוגר פו"ם 'ברק' בהצטיינות, בעל תואר ראשון בכלכלה ולוגיסטיקה מאוניברסיטת בר-אילן, בעל תואר שני במדעי המדינה וביטחון לאומי מאוניברסיטת חיפה. בוגר תוכנית המנהיגות הבכירה של קרן וקסנר. 

החל מינואר 2022 מכהן כסמנכ"ל תפעול ותשתיות בקבוצת רמי לוי שיווק השקמה.

נשוי לדורית, רואת חשבון במקצועה ובעלת משרד רו"ח בנהריה, אב לשלושה ילדים ומתגורר במושב בגליל המערבי.

== קישורים חיצוניים ==

* 
* תא"ל ניסן דוידי, "[https://www.hidabroot.org/article/1119331 האמבולנסים של צה"ל - לא מה שחשבתם]", באתר "הידברות", דצמבר 2018

==הערות שוליים==

קטגוריה:תתי-אלופים בצה"ל
קטגוריה:קציני אגף הטכנולוגיה והלוגיסטיקה
קטגוריה:בוגרי תיכון מקיף עמל נהריה
קטגוריה:בוגרי אוניברסיטת בר-אילן
קטגוריה:קציני צה"ל בוגרי תוכנית המנהיגות הבכירה של קרן וקסנר
קטגוריה:ישראלים שנולדו ב-1971